laion/Wikipedia-Exotic huggingface dataset:
רלית לבנת גרון

רלית לבנת גרון (שם מדעי: Dryolimnas cuvieri) היא מין של עוף מים ממשפחת הרליתיים והיא המין היחיד ששרד מהסוג Dryolimnas. היא מצויה בטבע רק בכמה איים באוקיינוס ההודי: בקומורו, מדגסקר, מיוט ואיי סיישל. הרלית בעלת חזה, צוואר וראש בצבע חום ערמוני עם גרון לבן וארוך, מקור ארוך וורוד ובעלת גב וכנפיים אפורות. רגלי הרלית ארוכות וצהובות והעיניים אדומות. אורכה 30–33 סנטימטרים ומשקלה 145–218 גרם בזכרים ו-138–223 גרם בנקבות. הרלית מחפשת מזון בביצות ובין המנגרובים או אף בחוף הים ובתוך הצמחייה הגבוהה. היא גם מסוגלת לשחות בעת הצורך. היא ניזונה ממיני חרקים ורכיכות מים כמו חלזונות מסוג Melanoides ו-Littorina, וגם מביצים או צאצאים של צבי ים. תת-המין D. c. abbotti נכחד מהאי אסומפטיון (Assumption Island). במקומו מוקמו באי פרטים של תת-המין D. c. cuvieri אשר מילאו באי את גומחתו בטבעיות. D. c. cuvieri D. c. abbotti - נכחד D. c. aldabranus - תת-מין לא מעופף מאלדברה, העוף היחיד באוקיינוס ההודי שאינו מעופף. לעיתים נחשב למין עצמאי מדיה וקבצים בנושא רלית לבנת גרון בוויקישיתוף רלית לבנת גרון, באתר ITIS (באנגלית) רלית לבנת גרון, באתר NCBI (באנגלית) רלית לבנת גרון, באתר Animal Diversity Web (באנגלית) רלית לבנת גרון, באתר GBIF (באנגלית) רלית לבנת גרון באתר הרשימה האדומה של IUCN
אי האלמוגים (ספר)

אי האלמוגים או בשמו המלא אי האלמוגים: סיפורו של האוקיינוס השקט (באנגלית: The Coral Island: A Tale of the Pacific Ocean) הוא רומן הרפתקאות משנת 1858 מאת הסופר הסקוטי רוברט מייקל בלנטיין. הספר מהווה את אחת היצירות הראשונות מסוגת ספרות הנוער והפך במהירות לרב-מכר. הספר העניק השראה לספרו המפורסם של רוברט לואיס סטיבנסון, אי המטמון. הספר מספר על הרפתקאותיהם של שלושה נערים נטושים על אי בדרום האוקיינוס השקט לאחר שניצלו מספינה טרופה. בשנת 1954 תורגם הספר לעברית על ידי נקדימון רוגל. מדיה וקבצים בנושא אי האלמוגים בוויקישיתוף אי האלמוגים לקריאה, באתר ויקיטקסט ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
בועז גולן

בועז גולן (נולד בנובמבר 1969) הוא עיתונאי ישראלי, מייסד ובעלים של אתר החדשות "0404" והרשת החברתית "מייקי". מגיש את תוכנית "חדשות הלילה" בערוץ עכשיו 14. בעבר הגיש את "האולפן הפתוח", ואת תוכנית הבוקר של הערוץ "בוקר טוב ישראל". נולד וגדל בקריית אתא. את שנות בית הספר היסודי עשה בבית הספר "יבנה" בעיר. בחטיבה למד בכיתה הישיבתית בתיכון של קריית אתא ומכיתה ט' ועד י"ב למד בישיבת נחלים. היה חניך "שבט אחווה" בתנועת הנוער "בני עקיבא". את שירותו בצה"ל עשה בחטיבת גבעתי. גולן הקים בשנות ה-90 את עיתון "על"ה" - עיתון לציבור הדתי, בהמשך הקים את עיתון "חדשות הספורט" ובמקביל הקים את פורטל הספורט "ספורטליין", אותו סגר לאחר הקמת "אתר 0404". שימש כתב ומגיש ב"רדיו חיפה", בין השאר כתב חדשות. הגיש מבזקי חדשות בתחנה וכן תוכנית שיחות עם אוהדי כדורגל. שימש דובר עיריית קריית מוצקין במשך 6 שנים, וכשנה דובר עיריית קריית ביאליק. שימש סמנכ"ל מועדון הכדורגל "הפועל חיפה", למרות חיבתו הידועה ליריבה העירונית, "מכבי חיפה". במרץ 2018 מונה גולן לעורך הראשי של "חדשות 20". באותו החודש, הוא החל להגיש בערוץ תוכנית יומית בשם "כולם ב-20", ששודרה גם בדפי הפייסבוק של "חדשות 0404". גולן הגיש בעבר את "האולפן הפתוח", תוכנית סיכום היום של ערוץ 20, והמשיך בה עם מעבר הערוץ לאפיק 14. כמו כן הגיש את תוכנית הבוקר "בוקר טוב ישראל" בערוץ זה. אחר כך, החל לשדר את תוכנית הצהרים של הערוץ, "ארבע עם בועז גולן". מתנדב בארגון "איחוד הצלה" - שם התנדב לשמש דובר הארגון במרחב כרמל. לפני כן שימש בהתנדבות דובר "זק"א" בצפון. ביום ירושלים ה'תשפ"א, 10 במאי 2021, הכריז באתר החדשות 0404 על השקת רשת חברתית ישראלית חדשה בשם "מייקי" (באנגלית: mykey). בשבועות שלאחר מכן, מספר אישי ציבור, בעיקר מהימין, פתחו בה חשבון משתמש. בשנת 2023 החל שוב להגיש את תוכנית הצהרים "האולפן הפתוח", תוכנית פאנל פרשנים העוסקת בנושאי חדשות היום בערוץ עכשיו 14. ב-2024, הוא עבר להגיש את התוכנית "חדשות הלילה", תוכנית סיכום היום בחדשות של "עכשיו 14". גולן נשוי ואב לשלושה. מתגורר בקריית אתא. מדיה וקבצים בנושא בועז גולן בוויקישיתוף בועז גולן, ברשת החברתית פייסבוק בועז גולן, ברשת החברתית אקס (טוויטר) בועז גולן ברשת החברתית מייקי. עפרה לקס, עניין אישי והפעם עם בועז גולן, באתר ערוץ 7, 18 בינואר 2018 יאיר קראוס, לא מופתע מהטרור: האיש שמדווח אחרת מכלי התקשורת, באתר nrg‏, 9 באוקטובר 2015 בועז גולן, באתר ערוץ 20. צוקי, מאחוריך: אנשי הימין פתחו רשת חברתית חדשה שמנסה להילחם בפייסבוק, בעמוד הפייסבוק של הצינור, 16 באוגוסט 2021 נועה פרייס‏, לקראת עליית המהדורה: בועז גולן ישמש עורך החדשות הראשי בערוץ 20, באתר וואלה, 11 במרץ 2018 בועז גולן הקים רשת חברתית. גולן: ״תם עידן סתימת הפיות״, באתר 0404 פייסבוק, מימינך: בועז גולן פותח רשת חברתית חדשה, באתר אייס, 11 במאי 2021 ח״כ איתמר בן גביר הצטרף לרשת החברתית מייקי, באתר 0404 יאיר נתניהו הצטרף לרשת החברתית מייקי, באתר 0404
לאוניד איליץ' בובר

לֵאוֹנִיד אִילִיץ' בּוּבֶּר (ברוסית: Леонид Ильич Бубер; ‏19 בדצמבר 1916 - 7 בספטמבר 2005) היה יהודי סובייטי, שעוטר כגיבור ברית המועצות על פועלו בהתקפה במהלך מלחמת החורף (היה אז בדרגת לויטננט). נולד כ"אברהם" בעיר ניקולאייב של האימפריה הרוסית במשפחתו של עובד. סיים בית ספר של שבע שנים ובית הספר המקצועי מטעם מפעל לבניית הספינות בעיר. בהמשך עבד כרתח במפעל לבניית ספינות של העיר. התגייס לצבא האדום ב-1935, סיים בית הספר לחיל רגלים של אודסה. בהיותו מפקד רגימנט סיור מס' 82 באוגדת סיור מס' 33 השתתף בפלישת ברית המועצות לפולין ומלחמת החורף שם כמפקד פלוגה בגדוד השלישי של רגימנט סיור מס' 212 באוגדת סיור מס' 49 של הארמייה ה-13 בחזית צפון-מערבית שם במהלך קרבות ליד הכפר טרנטילה (בפינית Terenttilä) ב-13 וב-14 בפברואר 1940 היה בראש הרגימנט שלו ובהמשך ב-17 בפברואר צלח את הנהר טייפאלניוקי. במהלך הקרבות הללו נפצע שלוש פעמים ועוטר בעיטור "גיבור ברית המועצות". לאחר השיקום מן הפציעות הגיע כסגן מפקד הקורסים לפיקוד במכללה הצבאית-פוליטית של העיר לנינגרד והועבר איתה בתחילת המלחמה לעיר שויה במחוז איוונובו בעורף. מדצמבר 1941 נשלח לעסוק בהרכבת רגימנט מס' 167 של דיוויזיית הרגלים ה-16 וב-1942 הגיע כסגן מפקד לחזית מלחמת העולם השנייה. בקרב קורסק נפצע במהלך הדיפת מתקפה וורמאכט ב-5 ביולי 1943 והועבר לבית החולים במוסקבה. היה חבר הוועד היהודי האנטי-פשיסטי עד לפיזורו ב-1948 אחרי המלחמה המשיך את השירות בצבא האדום באסיה התיכונה במחוז הצבאי של טורקמניסטן (יש עדיות שהודות לכך שרד את חיסול הוועד) ובמוסקבה. מינואר 1944 עד ל-1946 האזין לקורסי האקדמיה הצבאית על שמו של פרונזה. ב-1957 חזר למוסקבה וב-1958 שוחרר מן השירות הפעיל. לאחר שחרורו עבד כמורה בשיעורי הכנה לצבא של בית הספר מס' 354. התגורר ועבד במוסקבה. נקבר בבית הקברות "פראובראז'נסקויה". היה נשוי לחנה רויאק, ולהם בת ליובוב. לאוניד איליץ' בובר, באתר "Find a Grave" (באנגלית) סיפורי חיילים יהודיים בצבאות הלוחמים בנאצים, באתר יד ושם דף על שמו באתר "גיבורי המדינה" (ברוסית) מידע מבסיס הנתונים "גבורת העם" (ברוסית) קורות חייו מפי בתו, ליובוב על טקס פתיחת יד הזיכרון מפי דוד טריבלסקי, "גיבורים לא מתים" באתר "פרוזה.רו" (ברוסית) 6 בדצמבר 1916 לפי הלוח היוליאני תמונה מיד זיכרון בלכבודו שהוצב בגבעת התחמושת כעת נקרא נהר בורנאייה ונמצא בשטחה של רוסיה מידע מבסיס הנתונים "גבורת העם" (ברוסית) ולדימיר ולדימירוב "לפזר מייד" במגזין "לחיים", מאי, 2005 (ברוסית) אתר "ניוזלנד" שהעתיק הודעה מאתר של "ערוץ שבע" מזיכרונות קרוביו(ברוסית)
קווילמזאורוס

קווילמזאורוס (שם מדעי: Quilmesaurus) הוא סוג של דינוזאור ממשפחת האבליזאוריים אשר חי בתור הקרטיקון לפני 66–83 מיליון שנה ונכחד עם הכחדת הקרטיקון הגדולה. המאובנים שלו התגלו ב-2001 בערבות פטגוניה, שם נתגלו מספר עצמות רגליים, כנראה של השוקה וחלק מהירך שהתאימו למבנה הרגל של מרבית האבליזאורים. דינוזאור זה קרוי על שם השבט האינדיאני קווילמס (אנ'). שם המין קרוי ע"ש החוקר פיליפ קורי, חוקר בכיר של מאובני תרופודים. המאובנים הראשונים של הדינוזאור נמצאו בחנרל רוקה שבריו נגרו בארגנטינה. עצמות הרגל שנמצאו היו ארוכות יחסית ומצוידות לנוע במהירות. הם השתייכו לתרופוד טורף קרוב לקרנוטאורוס. מעריכים שאורכו הכולל של הדינוזאור הגיע ל-5.3 מטר, כך שהוא היה מטורפי- העל של האזור. לא נמצאו מאובני ידיים אך סביר שהן היו זעירות ביותר בהשוואה לדינוזאור. מספר מדענים מעריכים שהם היו שייכים לסוגים אחרים של אבליזאורים כמו האוקזאורוס, הקרנוטאורוס והפיקנונמוזאורוס בפרטים קטנים, כך שמין זה למעשה מבוטל. הקווילמזאורוס היה כנראה צייד או אוכל נבלות של טרף קטן ששרר בתקופתו כמו טיטנוזאורים ענקיים, מיני ייחודיים של הדרוזאוריים ונודוזאוריים ודרומאוזאוריים זריזים. עם זאת באזור שלטו זוחלים גדולים יותר כמו המפוזאורוס והגיגאנוטוזאורוס העצומים. מדיה וקבצים בנושא קווילמזאורוס בוויקישיתוף קווילמזאורוס, באתר GBIF (באנגלית)
הילד על הסלעים

הילד על הסלעים (בצרפתית: Garçon sur les rochers) הוא ציור של אנרי רוסו. הילד על הסלעים צויר על ידי רוסו בין השנים 1895 ל-1897. בהמשך, נרכש הציור על ידי אספן האמנות צ'סטר דייל (אנ') בשנת 1927. לאחר מכן, בשנת 1963, הורש הציור לגלריה הלאומית לאמנות בוושינגטון. הציור קיבל ביקורות טובות ותואר כ"שירה מסתורית" ו"כוח חלומי". על פי הערותיו של ניקולס פיוך (אנ') על הציור: "רק ילד יכול להרים את העולם בכזו קלות, ורק אמן ילדותי עם פשטות וחזון נאיבי יכול להבין את הרוממות ולגרום לנו לראות את העולם כמשהו מציאותי". במאי 1999, הציור שימש ככריכה של גיליון ה-19 של כתב העת של האיגוד הרפואי האמריקאי (אנ') (JAMA). מדיה וקבצים בנושא הילד על הסלעים בוויקישיתוף "Boy on the Rocks". National Gallery of Art. נבדק ב-15 בדצמבר 2016. {{cite web}}: (עזרה) Nicolas Pioch (16 ביולי 2002). "Rousseau, Henri". WebMuseum. ibiblio. נבדק ב-25 במאי 2007. {{cite web}}: (עזרה) "Cover: Journal of the American Medical Association, Vol. 281 No. 19, May 19, 1999". Journal of the American Medical Association. 19 במאי 1999. נבדק ב-25 במאי 2007. {{cite web}}: (עזרה)
הנעלולים

הנעלולים (באנגלית: The Shoe People) היא סדרת אנימציה בריטית בת 26 פרקים שהופקה ב-1987. היא שודרה בישראל בטלוויזיה החינוכית בשנות התשעים גם כסדרה עצמאית וגם כחלק מהסדרות ששודרו ברכבת ההפתעות. לסדרה נוצרה עונה השנייה ששודרה בבריטניה בשנת 1991, ובישראל העונה שודרה בשנת 1997. הסדרה נוצרה על ידי ג'יימס דריסקול, שקיבל את ההשראה לתוכנית מהמראה ומהסגנונות השונים של נעליים, וממה שהן מגלות לנו על האישיות של הבעלים שלהם. את שיר הפתיחה בגרסה העברית מבצעים עמי מנדלמן ודפנה ארמוני. בחנות לתיקון נעליים, בכל לילה לאחר שהסנדלר סוגר את החנות וטורק את הדלת, קורה דבר מוזר - ענן אבק גדול ממלא את החדר, וכאשר הוא מתפזר, הנעליים מקבלות חיים, הקיר האחורי נעלם ועיירת הנעלולים מופיעה בה חיים הנעלולים. רב מגף - הוא השוטר של עיירת הנעלולים וחי בתחנת המשטרה. נעלץ - הוא הליצן. הוא חי באוהל קרקס. הוא אוהב להופיע ולבצע קסמים ולהטוטי זריזות ידיים, אבל הכי הוא אוהב, להצחיק אנשים. הנעלולים משתדלים להיזהר כאשר הם מדברים איתו, משום שהוא מסוגל להשפריץ להם מים לפנים דרך הפרח המזויף שלו. יש לו הרבה רעיונות מבריקים ושימושיים מאוד לפתרון בעיות בעיירת הנעלולים. נעל חרש - הוא אוהב להתגנב ולקחת דברים מבלי לבקש, לכן הוא נראה כמו גנב. נעלוף - חושב שהוא עדיין בצבא (הוא שירת בגדוד רגלים). הוא אוהב שהכל מסודר ומרבה לצעוק. הדשא בגן שלו מכוסח בטורים מושלמים (הוא אפילו מודד את הגובה של הדשא כדי לוודא!) וכל הצמחים עומדים בהקשב. כמו כן יש לו כמה ציפורים המשמשים כצבאו הפרטי. נעלילית - היא רקדנית בלט שאוהבת מאוד לרקוד. כאשר היא הגיעה לראשונה לחנות, היה לה קרע גדול בצד והיא חשבה שהיא לעולם לא תרקוד שוב. למרבה מזלה הסנדלר הצליח לתקן אותה, אולם הילדה הקטנה שהביאה אותה לא חזרה לאסוף אותה. נעלכת - הוא נעל מרופט שהיה פעם נקי ומצוחצח, אבל אחר כך הוא התפרק, נעלכת התגורר בבית מלוכלך ומבולגן (כי הוא שונא את הניקיון), הוא נעל מאוד ידידותי. נעליז - הוא נעל דמויי מגף גשם, נעליז אוהב מאוד מים וימים גשומים, הוא נעל משעשע ומצחיק שכל הזמן נהג לחייך. נעולל - הוא תינוק, לרוב נמצא עם נעלילית. קבקבית - היא קבקב עץ הולנדי. מארחת את הנעלולים בביתה ומרבה לשתות תה. גרה בטחנת רוח. נעל- ים - כפכפית. סגן מגף (עונה 2) - העוזר של רב מגף. חובש כובע אחר מאשר של רב מגף ומרכיב משקפי שמש, במקור מגיע מארצות הברית. נעל פס (עונה 2) - נעל שלבוש כאנגלי. בעל אולם מופעים, ובעל יכולת משחק. גלגלון, גלגלך וגלגלוף (עונה 2) - שלישיית גלגיליות ממין זכר שמשמשת כאנטיגוניסטיות בעונה זו. מגפית (עונה 2) - מגפית עקב מתבגרת אמריקאית בעלת עיטור של דגל ארצות הברית. מתפקדת אף כמעודדת. נערדל (עונה 2) - ערדל המשמש כאיכר. נעל חם (עונה 2) - מגף רוסי. ד"ר נעל (עונה 2) - הרופא בעיר הנעלולים. קצר רואי. נעל בור (עונה 2) - נעל עבודה. חופר מנהרות. עוטה קסדה עם פנס ומכוש. נעלסו (עונה 2) - מגף בוקרים המתנהג כבוקר. היה לו סוס בשם "אלברטו". נעל ספורט (עונה 2) - נעל ספורט מבוגר. חובב ספורט. מתפקד כמאמן. נעל ריקוד (עונה 2) - נעל ריקוד שמשמשת כרקדן. "הנעלולים", במסד הנתונים הקולנועיים IMDb (באנגלית) "הנעלולים", במסד הנתונים הקולנועיים KinoPoisk (ברוסית) נעלולים, במיזם "אישים" לתיעוד היצירה הישראלית מילות השיר "הנעלולים", באתר שירונט
אבא (שיר של שלומי שבת)

"אבא" הוא שיר שכתב והלחין דורון מדלי ובוצע על ידי הזמר שלומי שבת ועובד על ידי תומר בירן ושלומי שבת. השיר הוא שיר נוסטלגי, העוסק בגעגוע של הדובר לאביו. הוא מתאר זכרונות מהילדות ("השבילים לבית הספר", "המנגינות מתוך החדר", "הבית הישן"), ותחושת אשמה של הדובר על כך שלא דיבר מספיק עם אביו לאורך השנים. השיר מורכב מארבעה בתים ופזמון. השיר יצא לאור בשנת 2007 במסגרת המופע המשותף של הזמרים שלומי שבת ופבלו רוזנברג, ונכלל באלבום "אני שר אלייך" של שבת. על השיר סיפר דורון מדלי: "יש סיפור מעניין מאחורי השיר 'אבא', שיצא אחרי 'אם יש גן עדן' מ-2006 והפזמון שלו הוא בעצם קריאה לאמא שאני – אני רוצה לחזור הביתה, אל ביתי וגו'. השיר ריגש אנשים וחבר שלי, עילי בוטנר, אמר 'איזה מדהים מה שקרה עם אמא, בוא נראה מה יקרה אם תכתוב שיר על אבא?'. החלטתי שזאת משימת כתיבה, התחלתי לכתוב 'אבא, חבר אמר לי לכתוב שיר עליך' והוספתי לזה מסיפורי הילדות שלי ומסיפורי ילדות של חברים" וככה השיר אבא יצא לאור. עוד סיפר מדלי שהציע את השיר בהתחלה לזמרת שרית חדד, חדד לא רצתה את השיר בגלל שיש לה כבר שיר שנקרא אבא https://www.kan.org.il/content/kan/podcasts/p-8131/35296/ השיר זכה להצלחה גדולה במצעד השירים העברי השנתי של רשת ג' לשנת תשס"ח (2008) והגיע השיר למקום השלישי. במצעד השנתי של גלגלצ הגיע למקום ה-21. נכון לנובמבר 2020 השיר בערוץ ה-YouTube של שבת הגיע ליותר מ-7 מיליון השמעות ומעל ל-24,000 לייקים. מילות השיר באתר שירונט אבא | שלומי שבת, באתר שיר אחד, ההסכתים של כאן השיר בערוץ ה-YouTube של שלומי שבת המשורר חנן בן-ארי: "אין לי עניין לשמור על קדושת העברית התקנית", באתר mako, ‏2018-01-21 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
הר הייבן (אנטארקטיקה)

הר הייבן (באנגלית: Haven Mountain; מילולית: "הר המסתור הבטוח" או "הר המחסה") הוא הר נישא בצפון מערב רכס בריטניה שבאנטארקטיקה. גובהו של הרכס 2,470 מטרים מעל פני הים. ההר מכוסה שכבת שלג עבה, ממנה בולט מצוק חד ושחור. הר הייבן נמצא 4 קילומטרים צפונית מזרחית לשלושת הנונאטאקים. שמו של ההר ניתן לו על ידי משלחת חקר קרחון דרווין, שהייתה חלק מהמשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1958–1956. המשלחת הסתתרה חמישה ימים באזור נטול השלג מתחת לצדו הצפוני של רכס הפסגה, ומקום שמו של ההר "הר המסתור הבטוח". הר הייבן באתר הסקר הגאולוגי של ארצות הברית הר הייבן באתר הגאזט האנטארקטי של ממשלת אוסטרליה הר הייבן באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מהר הייבן לאתרים סמוכים מידע גאוגרפי והיסטורי
הר הייבן

האם התכוונתם ל... הר הייבן (אנטארקטיקה) – הר ברכס בריטניה שבאנטארקטיקה הר הייבן (ניו זילנד) – הר בסמוך לקנטרברי באי הדרומי של ניו זילנד הר הייבן (ורמונט) – הר במדינת ורמונט שבארצות הברית
מזיק

האם התכוונתם ל... טבע, אקולוגיה ורפואה מזיק (אורגניזם) – בעל חיים או צמח המזיק לאדם צמח מזיק (אנ') – ראו עשבים שוטים הדברת מזיקים קוטל מזיקים – ראו חומר הדברה גָּזיר מזיק (אנ') – מין צמח במשפחת הסוככיים גירוי מזיק (גם: גירוי מציק) (אנ') – ברפואה, מצב של פגיעה (פוטנציאלית או בפועל) ברקמה חומר מזיק – ראו רעל חומר מסוכן – ראו חומרים מסוכנים שימוש מזיק בסמים – ראו התמכרות לסמים שימוש מזיק באלכוהול (Alcohol abuse) – ראו אלכוהוליזם משפט אזרחי דיני נזיקין נזק משפט עברי מזיק וניזק ארבעה אבות נזיקין אדם המזיק אחר מזיקים – ראו שד (מיתולוגיה)
טאץ' (שעשועון)

טאץ' הוא שעשועון טלוויזיה ישראלי ומשחק חוצה פלטפורמות המאפשר בו הצופים בבית צריכים להבחין ולמצוא "מה לא בסדר בתמונה" ולשחק במקביל למתרחש בתוכנית המשודרת בטלוויזיה. המשחק פותח על ידי עידו רוזנבלום ושודר בערוץ 2, במסגרת שידורי קשת, בחודשים אוקטובר - דצמבר 2015. מנחה התוכנית הוא ליאון רוזנברג. המשחק שודר בקשת בתצורה של "פריצות", הצופים בבית לא ידעו מתי יפתח המשחק ובין השעות 18:30 ועד חצות חיכו הצופים לפריצות של המשדר ששודר בשידור חי. כל פריצה הייתה משחק של דקה שנכנסה במהלך ובין תוכניות אחרות ששודרו בערוץ. על המסך הטלוויזיה מוצגת תמונה, באותו הזמן התמונה מוצגת גם במסכי המובייל של הצופים בבית בעזרת יישומון. הצופים צריכים לזהות תוך 20 שניות "מה לא בסדר בתמונה" ולסמן את השטח והמיקום המדויק של ה"טעות" בתמונה. המשתמש שהצליח לזהות ולסמן ביישומון מה לא בסדר בתמונה בזמן הקצר ביותר קיבל את הניקוד הגבוה ביותר לאותו סיבוב. בסיום כל רצף פריצות הוצג הזוכה, הצופה שהצליח לצבור את הניקוד הגבוה ביותר לאורך כל המשדרים. על פי החברה שפיתחה את היישומון המשחק הניב שיעורי מעורבות גבוהים במהלך השידור עם 64% של צופים חוזרים אשר חזרו לשחק בכל פריצה מדי ערב. באוקטובר 2016, הודיע האתר האמריקאי באזפיד, כי ישתף פעולה בפיתוח המשחק טאץ יחד עם קשת ושילובו באתר האמריקאי. בנובמבר 2016 מכרה קשת את הפורמט לערוץ הטלוויזיה המרכזי בקולומביה קאראקול (Caracol), כאשר השעשועון שודר בקולומביה מדי ערב בפריים-טיים של בשידור חי, בשיתוף פעולה בין הערוץ לבין הרשת הקמעונאיות אקסיטו (Exito) . בפסטיבל MIPTV בקאן שבצרפת, נכנס הפורמט לרשימת עשרת הפורמטים המסקרנים לשנת 2016. מצלצלים Moon Time Touch - שעשועון טלוויזיה אינטראקטיבי משולב 2 מסכים של קשת, באתר www.rabbi.co.il יונתן כיתאין, ‏קשת ובאזפיד ישתפו פעולה בפיתוח משחק טלוויזיה שיצר עידו רוזנבלום, באתר גלובס, 13 באוקטובר 2016 מערכת ערוץ התרבות, ‏יש להם טאץ': "באזפיד" ו"mako" ישתפו פעולה בפיתוח משחק דיגיטלי, באתר ‏מאקו‏, 13 באוקטובר 2016 יונתן כיתאין, ‏קשת מכרה את השעשועון "טאץ'" לערוץ בקולומביה, באתר גלובס, 16 בנובמבר 2016 איתי שטרן, הטלוויזיה הישראלית ממשיכה לעורר עניין בעולם, באתר הארץ, 26 באפריל 2016
דה טומאזו לונגצ'אמפ

דה טומאזו לונגצ'אמפ (באיטלקית: De Tomaso Longchamp) היא מכונית ספורט בתצורת גראן טוריסמו מתוצרת יצרנית רכבי הספורט האיטלקית " דה טומאזו" (שם מלא: "De Tomaso Modena SpA") אשר יוצרה בין השנים 1972–1989 באיטליה. 2 דלתות - קופה, יוצרו 395 יחידות (2+2 נוסעים). 2 דלתות - קבריולה (ספיידר), יוצרו 14 יחידות (יוצר משנת 1980). דגם "דה טומאזו לונגצ'אמפ" הוצג לראשונה בתערוכת הרכב של טורינו בשנת 1972. יוצרו 409 יחידות. מנוע פורד. מנוע קדמי. סוג הנעה: הנעה אחורית. תאוצה בין 0-97 קמ"ש היא 6.4 שניות (דגם קופה). "דה טומאזו לונגצ'אמפ" "דה טומאזו לונגצ'אמפ" "דה טומאזו לונגצ'אמפ" - ספיידר "דה טומאזו לונגצ'אמפ" - ספיידר "דה טומאזו לונגצ'אמפ" "דה טומאזו לונגצ'אמפ", שנת 1974 - מבט לתא הנהג ולוח מחוונים "דה טומאזו לונגצ'אמפ", שנת 1974 דה טומאזו ואלה-לונגה דה טומאזו Deauville דה טומאזו Mangusta דה טומאזו 505/38 אתר האינטרנט הרשמי של דה טומאזו לונגצ'אמפ מדיה וקבצים בנושא דה טומאזו לונגצ'אמפ בוויקישיתוף דה טומאזו לונגצ'אמפ, סרטון באתר יוטיוב דה טומאזו לונגצ'אמפ, סרטון באתר יוטיוב מועדון דה טומאזו (maserati-alfieri.co.uk/alfieri136c) "דה טומאזו לונגצ'אמפ" web.archive.org/web/20080822150128 "דה טומאזו לונגצ'אמפ" tradeuniquecars.com.au/feature-cars "דה טומאזו לונגצ'אמפ" - מפרט ומידות web.archive.org/web/20131018011426
דומדמנית

דומדמנית (שם מדעי: Ribes rubrum) נקראת גם דומדמנית אדומה, שחורה או צהובה, היא שיח עונתי הגדל לגובה של 1-1.5 מטר (ולפעמים אף שני מטרים). העלה הוא בעל חמש אונות; העלים מסודרים בספירלה מסביב לגבעול. הפרחים צהובים-ירוקים ומהם גדלים הפירות האדומים הבוהקים, שהקנו לשיח את שמו. הפירות גדלים באשכולות המונים שלושה עד עשרה פירות; גודל כל פרי 8–12 מילימטר. השיחים גדלים בעיקר במערב אירופה (צרפת, בלגיה, הולנד, גרמניה וצפון איטליה), שם הם נחשבים נפוצים. בדומדמנית יש רמה גבוהה של ויטמין C, סיבים וחומצות בפרי. צרפת ובלגיה היו הראשונות שגידלו דומדמניות באופן מסחרי, וכבר ב-1600 נזרעו השדות הראשונים. כיום מגדלות מדינות רבות את הפרי באופן מסחרי, ביניהן מדינות באסיה, והוא עדיין נפוץ בצפון אירופה, שם הוא גדל באופן טבעי. בארץ הדומדמניות גדלות ברמת הגולן. שיח הדומדמניות דורש מנות קור. פרי הדומדמנית נחשב חמוץ יותר מזנים דומים לו (כגון ענבי שועל) והוא נאכל הן כמרכיב בריבות ומנות מבושלות והן בצורתו הטריה. בסקנדינביה הפירות משמשים למרקים ולפודינג, ובגרמניה הם מבושלים עם מרנג והופכים למילוי לטארטים. באנגליה מכינים לחמניית צ'לסי עם מילוי דומדמנית. גרופר תפוזזה, משקה מוגז אורגני המבוסס על תפוז דם ודומדמניות דומדמנית, באתר ITIS (באנגלית) דומדמנית, באתר NCBI (באנגלית) דומדמנית, באתר האנציקלופדיה של החיים (באנגלית) דומדמנית, באתר Tropicos (באנגלית) דומדמנית, באתר GBIF (באנגלית) דומדמנית, באתר The Plant List (באנגלית) דומדמנית, באתר IPNI (באנגלית) דומדמנית, באתר המכון למצוות התלויות בארץ
נוריס בראון

נוריס בראון (באנגלית: Norris Brown‏; 2 במאי 1863 — 5 בינואר 1960) היה משפטן אמריקאי שכיהן הסנאט של ארצות הברית מטעם מדינת נברסקה. בראון נולד בעיר מקאוקטה (Maquoketa) שבמזרח איווה, בנם של ויליאם הנרי הריסון ואלייזה אן פלפס בראון. הוא למד באקדמיית ג'פרסון איווה וב-1883 סיים את לימודי המשפטים שלו בבית הספר למשפטים באוניברסיטת איווה שבאיווה סיטי. הוא התקבל לבר משפטים ב-1884 והחל לעסוק בעריכת דין בעיר פרי השוכנת באיווה. ב-1888 עבר לקירני שבנברסקה והמשיך לעסוק בעריכת דין. בראון היה הקטגור התובע של מחוז בופאלו בשנים 1892–1896, סגן התובע הכללי של נברסקה מ-1900 ועד 1905, ולבסוף התובע הכללי מאז ועד 1907. הוא התבלט בתפקיד זה כאשר ניהל תביעת מס בת מיליון דולר אמריקני נגד ארגוני מסילות הברזל. הכסף שימש לבניית ופתיחת בתי ספר בנברסקה. בראון נבחר ב-1906 לסנאט האמריקאי מטעם המפלגה הרפובליקנית וכיהן שם עד 1913. בתקופת כהונתו כיהן כיו"ר ועדת הסנאט לענייני פטנטים בקונגרס ה-61 ובקונגרס ה-62. הוא הציע לגבות מאזרחי ארצות הברית מס הכנסה, מה שעוגן מאוחר יותר בתיקון השישה עשר לחוקת ארצות הברית. ב-1912 לא הצליח לזכות במועמדות המפלגה הרפובליקנית מחדש לסנאט. משתמה כהונתו בסנאט, המשיך בראון לעסוק בחוק ומשפט באומהה, שם נהיה לשותף במשרד עורכי דין. ב-1942 הוא פרש לגמלאות ועבר לסיאטל שבמדינת וושינגטון. בראון הלך שם לעולמו בינואר 1960, ונקבר בבית העלמין פורסט לון שבאומהה. מדיה וקבצים בנושא נוריס בראון בוויקישיתוף נוריס בראון, באתר המדריך הביוגרפי של הקונגרס של ארצות הברית (באנגלית) נוריס בראון, באתר "Find a Grave" (באנגלית) נוריס בראון, באתר המדריך הביוגרפי של הקונגרס של ארצות הברית (באנגלית)
פיאט ארגו

פיאט ארגו (באיטלקית: Fiat Argo) היא מכונית סופרמיני המוגדרת מכונית קומפקטית, מתוצרת Fiat Automoveïs (צר') חברת בת של התאגיד רב-לאומי אמריקאי-איטלקי Fiat Chrysler Automobiles (אנ') (FCA) (באיטליה: קונצרן הרכב האיטלקי פיאט) אשר מיוצרת משנת 2017 ועד היום בברזיל. דגם ה-"פיאט ארגו" פותח על ידי מרכז "R&D FCA Brazil center", חברת בת של פיאט אשר מפתחת דגמי מכוניות לשוקי אמריקה הדרומית. דגמי "פיאט ארגו" יועדו לשוקי אמריקה הלטינית. "פיאט ארגו" מיוצרת בעיר "Betim" (אנ'). 5 דלתות - האצ'בק. 5 נוסעים. 2 סוגי מנועים: מנועי בנזין, מנועי אתנול. מנוע קדמי רוחבי. סוג הנעה: הנעה קדמית. בין השנים 2017–2018 יוצרו 102,929 יחידות. מתוכם שווקו בברזיל 27,925 יחידות בשנת 2017, ו-52,900 יחידות בשנת 2018. בארגנטינה שווקו 1,636 יחידות בשנת 2017, ו-20,468 יחידות בשנת 2018. "פיאט ארגו" "פיאט ארגו" "פיאט ארגו" "פיאט ארגו" "פיאט ארגו" "פיאט ארגו" - מבט לתא הנהג "פיאט ארגו" - מבט ללוח מחוונים פיאט פיאט דונה פיאט קרונוס אתר האינטרנט הרשמי של פיאט ארגו (בפורטוגזית) מדיה וקבצים בנושא פיאט ארגו בוויקישיתוף פיאט ארגו, סרטון באתר יוטיוב פיאט ארגו, סרטון באתר יוטיוב "פיאט ארגו" revistacarro.com.br/noticias/especiais/nome-do-novo-hatch-premium-da-fiat-e-argo פיאט קרייזלר השקיעה בארגנטינה 500 מיליון דולר corriere.it/economia/16_aprile_05/fiat-chrysler-auto-argentina-investimento-500-marchionne-macri מכוניות איטלקיות בברזיל / ראו "פיאט ארגו" carsitaly.net/fiat-car-sales_brazil "פיאט ארגו" autoportal.com/newcars/fiat/argo - פיאט ארגו פיאט קולומביה fiat.com.co/modelo/argo מכוניות איטלקיות בארגנטינה / ראו: "פיאט ארגו" carsitaly.net/fiat-car-sales_argentina